Volter Kilpi Kustavissa

TIETOKIRJAPÄIVÄ: Iida Turpeinen: Elämäni tietokirjat #2
2026-04-08 00:00 (Europe/Helsinki)
TIETOKIRJAPÄIVÄ: Iida Turpeinen
Elämäni tietokirjat
Haastattelijana Päivi Kosonen.
Kirjallisuusviikon perjantaina 12.7.2024 järjestetään jo perinteinen tietokirjallisuuteen keskittyvä Tietokirjapäivä. Päivää vietetään Tuulentuvalla Kustavin keskustassa osoitteessa Tuulentuvantie 3.
Esiintymässä ovat toimittaja ja tietokirjailija Antti Järvi, kirjailija ja FT Anna Kortelainen, lastenkirjailija Reetta Niemelä sekä kirjailija ja väitöskirjatutkija Iida Turpeinen. Juontajana on tietokirjailija, kirjallisuustieteen dosentti ja kirjallisuusterapeutti Päivi Kosonen.
Iida Turpeinen on kirjallisuudentutkija, joka valmistelee väitöskirjaa luonnontieteiden ja kirjallisuuden risteymistä. Kirjoittajana häntä kiehtovat tutkimustiedon kaunokirjalliset mahdollisuudet ja tieteen historian erikoiset anekdootit ja sivupolut. Turpeisen esikoisromaani Elolliset (S&S, 2023) palkittiin Helsingin Sanomien kirjallisuuspalkinnolla, ja teos oli myös ehdolla kaunokirjallisuuden Finlandia-palkinnon saajaksi.
Kuva: Susanna Kekkonen

Tapahtuman järjestävät Suomen tietokirjailijat ja Tietokirjallisuuden edistämiskeskus.
Vapaa pääsy. Tervetuloa!

Avajaiset
2026-07-08 12:00 - 13:00 | Tuulentupa, Tuulentuvantie 3, Kustavi, 23360
Volter Kilpi Kustavissa -kirjallisuusviikon avajaiset Tuulentuvalla keskiviikkona 8.7.2026
Ohjelmassa muun muassa:
Juhlapuhe: Markus Leikola
Musiikkia: Kristiina Halkola
Taiteellisen johtajan Elina Kilkun puhe
TERVETULOA!
Vapaa pääsy!
Kuva: Reea Ruusuvuori

Kirkkovenesoutu
2026-07-08 13:30 - 14:30
Kirkkovenesoutu
”Meri henkäsee jo ja keula haistaa suunnan!” – Volter Kilpi, Kirkolle: Kuvaus saaristosta (Otava,1937)
Kirkkovenesoudussa pääset entisajan tunnelmaan. Kesto n. 1h, aikaisempaa kokemusta ei tarvita. Lähtöpaikka Parattulan ranta.
Osallistumismaksu: 10 euroa.
Lisätiedot ja ilmoittautuminen 6.7. mennessä: vkkustavissa@gmail.com
Kuva: Tapani Teittinen

Kristiina Halkola: Minä elän synkkää aikaa
2026-07-08 14:00 - 15:00 | Tuulentupa, Tuulentuvantie 3, Kustavi, 23360
Keskustelussa: Kristiina Halkola
Minä elän synkkää aikaa
Näyttelijä Kristiina Halkola tuo festivaalille laulun Minä elän synkkää aikaa, joka pohjautuu Bertolt Brechtin runoon Tuleville sukupolville.
Teos kytkeytyy suoraan tämänvuotisen teeman lähtökohtiin ja kutsuu pysähtymään ajan kokemuksen äärelle.
Keskustelussa Halkola pohtii yhdessä haastattelija Kaisa Kukkolan kanssa poliittisen laululiikkeen perintöä, taiteen ja politiikan suhdetta sekä sitä, millaista on elää ja toimia taiteilijana murroksen ajassa.
Mitä Brechtin sanat merkitsevät nyt? Ja millä äänellä taide puhuttelee tulevia sukupolvia?
Kuva: Eero Melasniemi
Vapaa pääsy!

Katkos, kudos
2026-07-08 15:30 - 16:30 | Nissilän Piha, Kärtyntie, Kustavi, 23360
Sara Koiranen:
Katkos, kudos – aikoja ylittävä lukudraama
Katkos, kudos kutsuu yleisön mukaan ylittämään aikoja ja kuromaan umpeen sukupolvien välisiä railoja. Ekokriisi on täällä tänään, mutta mistä kaikki alkoi ja mihin me olemme matkalla?
Lukudraama sukeltaa kuuden lukijan voimin sukupolvien ketjuun, jossa syyllisiä ilmastokatastrofiin etsitään vimmatusti. Kenen vahtivuorolla olisi pitänyt ymmärtää, mitä maailmalle on tapahtumassa? Olisiko öljy pitänyt jättää maahan ja muovi keksimättä? Kuka kurja kehtasi hylätä kansanperinteet ja milloin kasvutaloudesta tuli kaikelle raami? Ja ennen kaikkea: mitä kaikkea me ihmiset olemme ehtineet unohtaa pitkän matkamme varrella?
Tragikoominen Katkos, kudos on lempeä tutkimusmatka sukupolvien välisyyteen, ekokriisiin ja ilmastotunteisiin. Siihen, mitä olemme unohtaneet ja kadottaneet, mutta minkä voimme vielä halutessamme löytää. Katkos voi kasvaa umpeen, kudos voi korjata itsensä.
Tässä lukudraamassa vapaaehtoiset yleisön jäsenet osallistuvat lukudraaman luomiseen.
Ilmoittautuminen lukijaksi tapahtuu paikan päällä esityksessä.
Voit osallistua lukudraamaan myös vain yleisön jäsenenä. Lukijoina toimivat yleisöstä valittujen osallistujien lisäksi kirjailija ja teatteriohjaaja Juha Hurme sekä kirjailija, teatteriohjaaja, näytelmäkirjailija ja kirjallisuusviikon taiteellinen johtaja Elina Kilkku.
Osallistavan lukudraaman on kirjoittanut näytelmäkirjailija ja dramaturgi Sara Koiranen.
Kesto: n.1 h.

Käsikirjoitus: Sara Koiranen
Esiintyjät: Juha Hurme ja Elina Kilkku sekä vapaaehtoiset yleisön jäsenet

Liput:
29,50 € peruslippu
26,50 € alennuslippu (S-etukortti, opiskelija, eläkeläinen, työtön)
23,50 € kirjallisuusyhdistyksen jäsen
Hanki liput TÄÄLTÄ!

Kuva: Sara Koiranen

Väylä
2026-07-08 17:30 - 19:30 | Tuulentupa, Tuulentuvantie 3, Kustavi, 23360
Rosa Liksom – Mikko Roiha:
Väylä
Lapin sota on alkamassa. Nuori tyttö kuljettaa lehmiä turvaan Ruotsin puolelle. Pakolaisvirrassa juhlivat kaaos ja kohtuuttomuus. Vaellus tekee luonnonluomat tasavertaiseksi – niin kansat, ihmiset kuin eläimetkin. Samalla se on lupaus aikuiseksi tulemisesta, uudesta identiteetistä, matkasta sinne, missä on toisenlaista. Kaikessa kukkii murre, mustasta valkeaan leikkaava kieli, sen alla kadonneen äidin etsintä.
Mikko Roihan dramatisoima ja ohjaama Väylä jatkaa Ei kertonut katuvansa -produktiossa käynnistynyttä sarjaa, jossa sotien aiheuttamia olosuhteita käsitellään naisten näkökulmasta.
Väylä pohjautuu Rosa Liksomin samannimiseen romaaniin ja sen esittää sukupolvensa merkittävimpiin tekijöihin kuuluva, juuri Olavi Veistäjä-palkittu näyttelijä Ella Mettänen.
Kirjoittanut: Rosa Liksom
Ohjannut, dramatisoinut ja lavastanut: Mikko Roiha
Näyttämöllä: Ella Mettänen
Äänisuunnittelu: Jani Rapo
Pukusuunnittelu ja tuotantoassistentti: Rosa-Maria Perä
Valokuvaus ja lavastuksen toteutus: Juho Uusitalo
Dramatisoinnin tekijänoikeuksia valvoo Agency North.

Tuotanto: Vapaa Teatteri, Teatteri Jurkka, Lahden Kaupunginteatteri ja Tampereen Työväen Teatteri
Ikäsuositus: +16
Kesto: 2 h (sis. väliajan)

Liput:
33 € € peruslippu
29,50 € alennuslippu (S-etukortti, opiskelija, eläkeläinen, työtön)
26,50 € kirjallisuusyhdistyksen jäsen
Hanki liput TÄÄLTÄ!

Kuva: Juho Uusitalo

Kaksoisesitys: Pesä / Reitari
2026-07-08 20:00 - 20:50 | Jeremiaan luolat, Kivimaantie 176, Kustavi, 23360, Suomi
Franz Kafka: Pesä
Rosa Liksom: Reitari
Juha Hurmeen ja Roosa Söderholmin eräteatteriesitys kiertää tänä vuonna myös Vätsärin erämaassa ja Nuuksiossa.
Franz Kafkan Pesässä mäyrän kaltainen otus pohtii elämän ja kuoleman suurta kysymystä elämän kiertotaloudessa.
Rosa Liksomin Reitari on mahtava kuvaus taitelijan ja taiteen voimasta suuren luonnon keskellä.
Esityskokonaisuus sisältää myös yllätyksen.
Esiintyjät: Juha Hurme ja Roosa Söderholm
Kokonaiskesto: 50 minuuttia + siirtymät
Tomi Alatalon muistoksi
HUOM! ESITYS ON LOPPUUNMYYTY!

Huom! Esitys sisältää liikkumista maastossa, eikä sovellu liikuntarajoitteisille katsojille. Luontopolku alkaa urheilukentän, Kivimaantien 176, ja Pännäistentien välistä.
Mukaan oma retkituoli tai istuinalusta.
Kuva: Elina Tuomarila

Laura Kokko: Volter Kilven aika
2026-07-09 10:00 - 11:00 | Tuulentupa, Tuulentuvantie 3, Kustavi, 23360
LUENTO: Laura Kokko
Volter Kilven aika
Vuonna 1938 Volter Kilpi kirjoitti, että ei uskonut, että ”säröisyys ja ongelmallisuus olisi juuri meidän aikamme erikoisomaisuutta. Hengen- ja sielunhätää on ihmiskunta potenut niinkauan kuin se on itsestään mitään tietänyt.”
Miten Kilpi koki oman aikansa mullistukset ja mitä hän kirjoitti ihmisyksilön kokemuksista raskaiden maailmantapahtumien puristuksissa? Miten Kilven sanoma on siirrettävissä meidän aikaamme? Miten Kilven käsitys ajasta näkyy hänen teoksissaan? Onko nyt Volter Kilven aika?
Näitä kysymyksiä pohtii esitelmässään Volter Kilven elämäkerran kirjoittanut viulisti ja kulttuurihistorioitsija Laura Kokko.
Laura Kokko (Mum, FM) on muusikko ja kulttuurihistorioitsija. Kokko toimii viulistina Sinfonia Lahdessa sekä esiintyy myös kamari- ja barokkimuusikkona. Volter Kilpi Kustavissa -kirjallisuusviikon taiteellisena johtajana Kokko toimi vuosina 2010–2013. Hän on aiemmin toimittanut kirjaksi Volter Kilven ja Hilja Vanhakartanon kirjeenvaihtoa (Kirjapaja 2013). Palkittu Volter Kilven elämäkerta ilmestyi kesäkuussa 2022 (SKS).
Kuva: Cata Portin
Vapaa pääsy!

Suvi Ratinen: Mitä sinä pakkaisit yhteen ainoaan laukkuusi?
2026-07-09 11:15 - 12:15 | Tuulentupa, Tuulentuvantie 3, Kustavi, 23360
Luento: Suvi Ratinen

Mitä sinä pakkaisit yhteen ainoaan laukkuusi?
Pakolainen ei välttämättä ole vieras ja kaukainen, vaan ehkä yksi meistä suomalaisista, joka on tottunut matkustelemaan vapaasti ja kartuttamaan eläkesäästöjään.
Suvi Ratinen pohtii tuoreen Pakolainen-romaaninsa (2025, Otava) äärellä, mitä suomalais-virolainen kirjailija Aino Kallas opettaa meille nyt pakolaisuudesta.
Suvi Ratinen (s. 1977) on helsinkiläinen kirjailija ja vapaa kirjoittaja, joka on työskennellyt myös radiotoimittajana ja arkistotutkijana. Hän on kasvanut Keski-Suomessa ja opiskellut Helsingin yliopistossa kirjallisuutta, uskontotiedettä ja naistutkimusta.
Kuva: Jonne Räsänen / Otava
Vapaa pääsy!

Kirjailijavieras: Hannu Sokala
2026-07-09 12:45 - 13:45 | Tuulentupa, Tuulentuvantie 3, Kustavi, 23360
Kirjailijavieras: Hannu Sokala
Maailman 50 vaarallisinta valhetta
Miten siirryimme maailmaan, jossa valta on valehtelijoilla?
Toimittaja ja tietokirjailija Hannu Sokala tarkastelee teoksessaan Maailman 50 vaarallisinta valhetta aikamme harhaanjohtavia väitteitä ja niiden vaikutuksia yhteiskuntaan. Sokalaa haastattelee Kaisa Kukkola.
Hannu Sokala on taloustoimittaja, joka on työskennellyt Yleisradiossa parisen kymmentä vuotta. Häneltä ovat aikaisemmin ilmestyneet Maailman 50 vaarallisinta sukua (Nemo 2023) ja yhdessä Juha-Pekka Raesteen kanssa kirjoitettu Maailman 50 vaarallisinta yhtiötä (Nemo 2021) ja Raha ei ole sitä mitä luulet (Nemo 2024).
Kuva: Hannu Sokala
Vapaa pääsy!

Merimiehen leski
2026-07-09 14:00 - 14:45 | Karikosken taidegalleria, Iniöntie 70, Kustavi, 23360
Ella Mettänen ja Valtteri Haliseva:

Merimiehen leski

Vaikuttava Kilpi-dramatisointi tekee paluun Kilpi-viikon ohjelmistoon! Merimiehen leski on leski-Riikan kiirastuli, jossa Riikka tekee tilinsä selviksi niin miesvainaansa Kustaan kuin itse Jumalankin kanssa. Ella Mettänen tekee väkevän roolityön leski-Riikkana, ja Valtteri Haliseva taituroi Kustaan lisäksi lukuisissa muissa rooleissa. Kilven sana kaikuu vahvana Kustavissa. Mettänen ja Haliseva ovat uudelleendramatisoineet esityksen Anni Mikkelssonin vuoden 2019 ohjauksen ja dramatisoinnin pohjalta.
Uudelleendramatisointi Anni Mikkelssonin vuoden 2019 ohjauksen ja dramatisoinnin pohjalta:
Ella Mettänen ja Valtteri Haliseva 2024
Rooleissa: Ella Mettänen ja Valtteri Haliseva
Kuva: Jussi Virkkumaa
Kesto: 45 min
Liput:
29,50 € peruslippu
26,50 € alennuslippu (S-etukortti, opiskelija, eläkeläinen, työtön)
23,50 € kirjallisuusyhdistyksen jäsen
Hanki liput TÄÄLTÄ!

Puhuva pää
2026-07-09 15:15 - 16:15 | Karikosken taidegalleria, Iniöntie 70, Kustavi, 23360
Janne Saarakkala:
Puhuva pää
Puhuva pää on Janne Saarakkalan 25-vuotisjuhlaa viettävä tajunnanvirtasoolo, jossa hän etukäteen suunnittelematta sanallistan kaiken, mitä esityshetkellä mielessä liikkuu – mitä hän näkee, kokee, tuntee, muistaa. Ensin hän puhuu silmät suljettuna, sitten niin, että näkee yleisön. Tämän lisäksi Saarakkala toteuttaa yhden tehtävän, jonka saa tietää vasta esityksen aikana. Muuten ei ole mitään suunnitelmaa, on vain nyt ja mitä Saarakkala ajattelee juuri nyt.
Tyyliltään Puhuva pää on yhdistelmä improvisaatiota, stand upia ja performanssitaidetta. Ajattelun luonnetta ja sen vaikutuksia käsittelevän esityksen keskeinen elämys on elävän mielen läsnäolo. Saarakkalan ajatuksen juoksun rinnalla katsoja kuulee oman sisäisen selittäjänsä ja raja esiintyjän ja katsojan välillä saattaa kadota… Esitys paljastaa miten hienoilla säikeillä ihmiset ovat toisiinsa kytkettyjä.
Yhteistyössä Queerstavi Pride
Kesto: n. 1 h
Liput:
29,50 € peruslippu
26,50 € alennuslippu (S-etukortti, opiskelija, eläkeläinen, työtön)
23,50 € kirjallisuusyhdistyksen jäsen
Hanki liput TÄÄLTÄ!

Kuva: Ilkka Peltola

Kaksoisesitys: Pesä / Reitari
2026-07-09 16:45 - 17:35 | Karikosken taidegalleria, Iniöntie 70, Kustavi, 23360
Franz Kafka: Pesä
Rosa Liksom: Reitari
Juha Hurmeen ja Roosa Söderholmin eräteatteriesitys kiertää tänä vuonna myös Vätsärin erämaassa ja Nuuksiossa.
Franz Kafkan Pesässä mäyrän kaltainen otus pohtii elämän ja kuoleman suurta kysymystä elämän kiertotaloudessa.
Rosa Liksomin Reitari on mahtava kuvaus taitelijan ja taiteen voimasta suuren luonnon keskellä.
Esityskokonaisuus sisältää myös yllätyksen.
Esiintyjät: Juha Hurme ja Roosa Söderholm
Kokonaiskesto: 50 minuuttia
Liput:
29,50 € peruslippu
26,50 € alennuslippu (S-etukortti, opiskelija, eläkeläinen, työtön)
23,50 € kirjallisuusyhdistyksen jäsen
Hanki liput TÄÄLTÄ!
Kuva: Elina Tuomarila

Hagar Olsson: S.O.S
2026-07-09 18:30 - 19:40 | Tuulentupa, Tuulentuvantie 3, Kustavi, 23360
Elina Kilkku & työryhmä:
S.O.S.
”Kaikki sydämet minua kuunnelkoot. Kauhistukoot ja herätkööt. Kaikki me kannamme samaa vastuuta, kaikilla meillä on osamme siinä mitä tapahtuu. Pahat voimat tuhoavat hyviä, kuolema tuhoaa elämää. Ettekö näe suunnattomia panssarilaivoja merellä, tähystäviä lentokoneita ilmassa, aseitten läpitunkematonta muuria maan pinnalla… kaikki uhkaamassa kuolemaa ja tuhoa tulevalle sukupolvelle, avuttomille lapsille? Te näette ne… ettekä kuitenkaan näe.”
Kustavilaissyntyisen Hagar Olssonin erittäin harvoin esitetty
näytelmä S.O.S. (Save our souls) vuodelta 1928 nähdään toiveuusintana tänäkin kesänä. Vaikuttavan näytelmän teema on sodanvastaisuus. Tyyliltään se edustaa saksalaista 1920-luvun ekspressionismia, joka on lähes täysin varjoon jäänyt upea ja hurja tyylilaji, jonka tavoitteena on välittää koko olemassaolon tuska ja kauneus suoraan katsojien sieluihin asti.
Kesäillassa nähdään siis jotakin todella ainutlaatuista: Olssonia Kustavissa ja ekspressionismia näyttämöllä.
Käsikirjoitus: Hagar Olsson
Teoksen suomennos: Rakel Kansanen
Rooleissa: Heikki Herva, Jenni Kitti, Henna Tanskanen ja Tuukka Vasama.
Ohjaus: Elina Kilkku
Musiikki: Kimmo Laaksonen
Kuva: Elina Kilkku
Kesto: n. 1h 10 min

Liput:
29,50 € peruslippu
26,50 € alennuslippu (S-etukortti, opiskelija, eläkeläinen, työtön)
23,50 € kirjallisuusyhdistyksen jäsen
Hanki liput TÄÄLTÄ!
Kuva: Elina Kilkku

TIETOKIRJAPÄIVÄ: Hannu Salmi: Historian aika ja tarinan aika. Kokemuksia kahden tietokirjan kirjoittamisesta.
2026-07-10 10:00 - 11:00 | Tuulentupa, Tuulentuvantie 3, Kustavi, 23360
Tietokirjapäivä: Hannu Salmi

Historian aika ja tarinan aika. Kokemuksia kahden tietokirjan kirjoittamisesta
Hannu Salmi on kulttuurihistorian professori Turun yliopistossa. Hän on julkaissut muun muassa suudelman kulttuurihistoriaa käsittelevän teoksen sekä useita kirjoja elokuvahistoriasta. Salmen teokset Tunteiden palo – Turku liekeissä 1827 sekä Frans Lejon – Kuurosokean ihmeellinen elämä olivat ehdolla tietokirjallisuuden Finlandia-palkinnon saajiksi.

Kirjallisuusviikon perjantaina 10.7.2026 järjestetään perinteinen tietokirjallisuuteen keskittyvä Tietokirjapäivä. Päivää vietetään Tuulentuvalla Kustavin keskustassa osoitteessa Tuulentuvantie 3. Esiintymässä ovat Helsingin Sanomien pääkirjoitustoimittaja ja tietokirjailija Jussi Niemeläinen, kirjailija ja toimittaja Jenni Räinä, kulttuurihistorian professori ja tietokirjailija Hannu Salmi sekä tutkija ja tietokirjailija Timo R. Stewart. Juontajana on tietokirjailija, kirjallisuustieteen dosentti ja kirjallisuusterapeutti Päivi Kosonen.
Tapahtuman järjestävät Suomen tietokirjailijat ja Tietokirjallisuuden edistämiskeskus.
Kuva: Jonne Räsänen / Otava
Vapaa pääsy, tervetuloa!

PERUUNTUNUT: Runo ja (t)aika -kirjoittajapaja
2026-07-10 10:00 - 15:00
HUOMIOITHAN, ETTÄ TÄMÄ TAPAHTUMA ON PERUUNUTUNUT!
Runo ja (t)aika -kirjoittajapaja
Runo on aina puhunut tavoin, jota aika on tarvinnut. Se on toiminut
tarujen ja myyttien kannattelijana nuotioiden äärellä; loitsuina;
tiedonvälityksen välineenä varhaisessa työväenliikkeessä; sensuurin
kiertämisen keinona diktatuurien alla sekä sydämen äänenä, kun kieli on
mennyt tunteista solmuun. Mutta millaista runoa aikamme tarvitsee nyt?
Daniil Kozlovin (alias Susinukke Kosola) rennonhenkisessä työpajassa
kysymystä lähestytään kirjoitusharjoituksin ja keskusteluin. Tule mukaan
kirjoittamaan ja jakamaan hengentuotoksiasi samanhenkisten runoilijoiden
kanssa.
Kurssilaisilla on mahdollisuus esittää kurssin tuotoksia Festivaaliklubilla pe 10.7. klo 20.00.
Kurssi järjestetään Vartsalassa.
Ohjaaja: Daniil Kozlovin (alias Susinukke Kosola)
Hinta: 40 euroa
Ilmoittautuminen ja lisätiedot: vkkustavissa@gmail.com 31.6.2026 mennessä.
Osallistujamaksimi: 14 henkeä
Daniil Kozlov (s. 1991), taiteilijanimeltään Susinukke Kosola on pietarilaissyntyinen, Turussa asuva kirjoittaja ja kirjallisuusalan sekatyöläinen. Häneltä on julkaistu kolme runokirjaa, yksi genrehybridi ja yksi romaani, jotka ovat saaneet kriitikoiden suitsutusta, palkintoja ja ehdokkuuksia. Hänen kolmas teoksensa Varisto on kokeellinen myös julkaisumuodoltaan – kokonaan käsin kirjoitettua kokoelmaa ei voi ostaa, sen voi ainoastaan saada tunnustusta vastaan. Hänen neljäs teoksensa Turkoosi vyöhyke on genrehybridi, joka yhdistää runoutta, esseistiikkaa ja säeromaanimuotoa. Kosolan viimeisin teos on henkilökohtaista proosaa edustava RYSSÄ. Kosola tunnetaan myös runouteen ja yhteiskunnalliseen kirjallisuuteen keskittyvän Kolera-kollektiivi -nimisen kustantamon perustajana ja lavarunoilijana, sekä kansallisen Runografi-hankkeen ideoijana ja vetäjänä. Taiteellisen työskentelyn lisäksi hän toimii lyriikan kirjoittamisen opettajana muun muassa Turun yliopistossa ja työskentelee aktiivisesti alueensa kirjallisella kentällä.
Kuva: Pia Jalkanen

TIETOKIRJAPÄIVÄ: Jenni Räinä: Kuinka nähdä mennyt luonto – ja mitä siitä voi oppia
2026-07-10 11:00 - 12:00 | Tuulentupa, Tuulentuvantie 3, Kustavi, 23360
Tietokirjapäivä: Jenni Räinä

Kuinka nähdä mennyt luonto – ja mitä siitä voi oppia

Jenni Räinä on kirjailija ja vapaa toimittaja. Räinä liikkuu pohjoisissa maisemissa ja kertoo naisten erätarinoita. Hänet on palkittu tietokirjallisuuden Finlandia-palkinnolla osana työryhmää teoksesta Metsä meidän jälkeemme. Räinän tuorein teos Veden ajat – Matka läpi muuttuvan maiseman oli myös tietokirjallisuuden Finlandia-palkintoehdokkaana.

Kirjallisuusviikon perjantaina 10.7.2026 järjestetään perinteinen tietokirjallisuuteen keskittyvä Tietokirjapäivä. Päivää vietetään Tuulentuvalla Kustavin keskustassa osoitteessa Tuulentuvantie 3. Esiintymässä ovat Helsingin Sanomien pääkirjoitustoimittaja ja tietokirjailija Jussi Niemeläinen, kirjailija ja toimittaja Jenni Räinä, kulttuurihistorian professori ja tietokirjailija Hannu Salmi sekä tutkija ja tietokirjailija Timo R. Stewart. Juontajana on tietokirjailija, kirjallisuustieteen dosentti ja kirjallisuusterapeutti Päivi Kosonen.
Tapahtuman järjestävät Suomen tietokirjailijat ja Tietokirjallisuuden edistämiskeskus.
Kuva: Teija Soini / Otava
Vapaa pääsy, tervetuloa!

TIETOKIRJAPÄIVÄ: Timo R. Stewart: Elämäni tietokirjat. Haastattelijana Päivi Kosonen
2026-07-10 13:00 - 14:00 | Tuulentupa, Tuulentuvantie 3, Kustavi, 23360
Tietokirjapäivä: Timo R. Stewart
Elämäni tietokirjat. Haastattelijana Päivi Kosonen.
Timo R. Stewart on poliittisen historian tutkija, jonka erikoisaloihin kuuluvat Israel–Palestiina-konflikti, länsimaiden Lähi-idän politiikka sekä uskonnon rooli konflikteissa ja politiikassa. Stewartin uusin teos on Palestiina ja Israel – Historia karttoina. Hänen aiemmat tietokirjansa Valter Juvelius ja kadonneen arkin metsästys ja Luvatun maan lumo nousivat molemmat tietokirjallisuuden Finlandia-ehdokkaiksi.

Kirjallisuusviikon perjantaina 10.7.2026 järjestetään perinteinen tietokirjallisuuteen keskittyvä Tietokirjapäivä. Päivää vietetään Tuulentuvalla Kustavin keskustassa osoitteessa Tuulentuvantie 3. Esiintymässä ovat Helsingin Sanomien pääkirjoitustoimittaja ja tietokirjailija Jussi Niemeläinen, kirjailija ja toimittaja Jenni Räinä, kulttuurihistorian professori ja tietokirjailija Hannu Salmi sekä tutkija ja tietokirjailija Timo R. Stewart. Juontajana on tietokirjailija, kirjallisuustieteen dosentti ja kirjallisuusterapeutti Päivi Kosonen.
Tapahtuman järjestävät Suomen tietokirjailijat ja Tietokirjallisuuden edistämiskeskus.
Kuva: Liisa Valonen
Vapaa pääsy, tervetuloa!

TIETOKIRJAPÄIVÄ: Jussi Niemeläinen: Miten Venäjästä tuli taas maa, joka hyökkäsi naapuriinsa?
2026-07-10 14:00 - 15:00 | Tuulentupa, Tuulentuvantie 3, Kustavi, 23360
Tietokirjapäivä: Jussi Niemeläinen
Miten Venäjästä tuli taas maa, joka hyökkäsi naapuriinsa?

Jussi Niemeläinen on Helsingin Sanomien pääkirjoitustoimittaja sekä entinen Moskovan- ja Riian-kirjeenvaihtaja. Niemeläisen teos Muurista muuriin – Reportaasi Venäjän länsirajasta analysoi venäläistä imperialismia ja Kremlin aiheuttamia konflikteja entisen Neuvostoliiton raja-alueilla.
Kirjallisuusviikon perjantaina 10.7.2026 järjestetään perinteinen tietokirjallisuuteen keskittyvä Tietokirjapäivä. Päivää vietetään Tuulentuvalla Kustavin keskustassa osoitteessa Tuulentuvantie 3. Esiintymässä ovat Helsingin Sanomien pääkirjoitustoimittaja ja tietokirjailija Jussi Niemeläinen, kirjailija ja toimittaja Jenni Räinä, kulttuurihistorian professori ja tietokirjailija Hannu Salmi sekä tutkija ja tietokirjailija Timo R. Stewart. Juontajana on tietokirjailija, kirjallisuustieteen dosentti ja kirjallisuusterapeutti Päivi Kosonen.
Kuva: Markus Jokela / Helsingin Sanomat
Vapaa pääsy, tervetuloa!

Anni Polva Show
2026-07-10 15:30 - 16:15 | Nissilän Piha, Kärtyntie, Kustavi, 23360
Juha Hurme:
Anni Polva Show
Juha Hurmeen katsaus Anni Polvan elämään ja teoksiin on suuri kunnianosoitus ”Suomen nuijituimmalle naiselle” ja ”painosten herrattarelle”.
Anni Polva forever!
Esiintyjä: Juha Hurme
Kesto: n. 45 min
Liput:
29,50 € peruslippu
26,50 € alennuslippu (S-etukortti, opiskelija, eläkeläinen, työtön)
23,50 € kirjallisuusyhdistyksen jäsen
Hanki liput TÄÄLTÄ!
Kuva: Kuva julkaistu Apu-lehdessä 47/1961 (21. marraskuuta 1961).

1984
2026-07-10 17:00 - 18:00 | Tuulentupa, Tuulentuvantie 3, Kustavi, 23360
Teatteri Viirus:
1984
1984 är en dystopisk klassiker, vars tematik är mer aktuell än någonsin.
Winston Smeds jobbar på Sanningsministeriets arkivbyrå där hans uppgift är att förfalska gamla nyheter, något han strävar efter att göra dubbelplusbra, som det heter på det officiella Nyspråket. Nyspråkets mission är att begränsa invånarnas förmåga till kritiskt tänkande, då detta i förlängningen är kritik mot systemet.
Winston försöker minnas en tid när sanning existerade, det förflutna inte var manipulerat och det fortfarande fanns riktig konst. Han köper en dagbok för att skriva ner sina egna tankar. Detta är i princip inte förbjudet, men innebär antagligen dödsstraff ifall han blir upptäckt. Winston tar risken eftersom han vill tänka själv, på Nyspråk kallas detta tankebrott.
Tänkandet störs av teleskärmen som ständigt är påslagen, från vilken den offentliga propagandan flödar till alla invånare. “Okunnighet är styrka”, ropar den. Teleskärmen fungerar även som övervakning, det är ett redskap för att kontrollera att alla agerar på ett önskvärt sätt.
Också kärlek är förbjuden, eftersom människor inte borde ha känslor gentemot varandra. Allt ska övervakas av myndigheterna, och kärlek går inte att kontrollera. Winston blir trots det förälskad i Julia, och de träffas i hemlighet. Vinner kärleken, eller ser teleskärmen verkligen allt?
Baserad på romanen 1984 av George Orwell
Dramaturgi och regi: Hanna Ryti
Översättning av manuskriptet till svenska: Kaisa Lundán /Nordic Drama Corner Oy
På scenen: Wilhelm Grotenfelt
Scenografi, rekvisita: Vilma Vantola
Producent: Hanna Sundman
Publikarbete och pedagogiskt material: Marja Vuori
Marknadsföring: Josefin Saarenpää, Marja Vuori, Katimari Niskala
Grafisk design: Josefin Saarenpää
Ansvarig tekniker: Riku Vuorensola
Sömmerska: Ellu Riikonen
Pressfoton och trailer Mitro Härkönen
Uuden Näytelmän Toimisto UNTO har bidragit till skapandet av föreställningen.
Språk: svenska.
Längd: 1 h
Liput:
29,50 € peruslippu
26,50 € alennuslippu (S-etukortti, opiskelija, eläkeläinen, työtön)
23,50 € kirjallisuusyhdistyksen jäsen
Hanki liput TÄÄLTÄ!

———————————————————————————————–
1984 on dystooppinen klassikko, jonka sisältämät teemat ovat ajankohtaisempia kuin koskaan.
Winston Smeds on töissä Totuusministeriön arkistossa, jossa hänen tehtävänään on vanhojen uutisten väärentäminen. Hän yrittää tehdä tehtävänsä tuplaplushyvin, kuten Uudiskielellä sanotaan. Uudiskielen tarkoituksena on rajoittaa kansalaisten kykyä ajatella kriittisesti, koska kriittinen ajattelu on kritiikkiä hallintoa vastaan.
Winston yrittää muistaa ajan, jolloin totuus oli olemassa, menneisyyttä ei oltu manipuloitu ja taidetta oli vielä olemassa. Hän ostaa päiväkirjan, johon kirjoittaa omia ajatuksiaan. Tämä ei ole virallisesti kiellettyä, mutta todennäköisesti siitä saa kuolemantuomion kiinni jäädessään. Winston haluaa kuitenkin ajatella itse, joten hän ottaa riskin – Uudiskielellä tätä kutsutaan ajatusrikokseksi.
Ajattelua häiritsee kuitenkin teleruutu, joka on aina päällä. Sen tarkoituksena on levittää valtion virallista propagandaa kansalaisille. “Tietämättömyys on voima”, teleruutu huutaa. Propagandan lisäksi teleruutua käytetään kansalaisten valvomiseen, se on väline jolla valvotaan kaikkien käyttäytyvän halutulla tavalla.
Myös rakkaus on kiellettyä, sillä ihmisillä ei tule olla tunteita toisiaan kohtaan. Rakkautta ei voi hallita ja viranomaiset haluavat valvoa kaikkea. Winston rakastuu silti Juliaan, jonka kanssa he tapaavat salaa. Voittaako rakkaus vai näkeekö teleruutu todellakin kaiken?
George Orwellin romaanin 1984 pohjalta
Dramaturgi ja ohjaus: Hanna Ryti
Käännös ruotsiksi: Kaisa Lundán /Nordic Drama Corner Oy
Näyttämöllä: Wilhelm Grotenfelt
Valo- ja tilasuunnittelu, puvut, tarpeisto: Vilma Vantola
Tuottaja: Hanna Sundman
Yleisötyö ja pedagoginen materiaali: Marja Vuori
Markkinointi: Josefin Saarenpää, Marja Vuori, Katimari Niskala
Graafinen suunnittelu: Josefin Saarenpää
Vastaava teknikko: Riku Vuorensola
Ompelu: Ellu Riikonen
Lehdistökuvat ja trailer: Mitro Härkönen
Uuden Näytelmän Toimisto UNTO on myötävaikuttanut teoksen syntyyn.
Kieli: Ruotsi
Esityksen kesto n. 1 h.
Kuva: Mitro Härkönen

Ensi-ilta: Gulliver Fantomimian mantereella
2026-07-10 18:30 - 19:40 | Karikosken taidegalleria, Iniöntie 70, Kustavi, 23360
Elina Kilkku & työryhmä:
Gulliver Fantomimian mantereella
Kesän 2026 uutuusnäytelmä on huima, humoristinen ja holtiton seikkailu pohjoisen
napapyörteen läpi ja aikojen halki. Se on myös häkellyttävän ajankohtainen satiiri, joka
perustuu Volter Kilven teokseen Gulliverin matka Fantomimian mantereelle (1944) sekä
amerikkalaisen Douglas Robinsonin teokseen Gulliver’s Voyage to Phantomimia (2020).
Douglas Robinson nimittäin paitsi käänsi Kilven keskeneräiseksi jääneen teoksen
englanniksi, myös kirjoitti sen loppuun. Näiden kahden kirjan pohjalta taiteellinen johtaja
Elina Kilkku työryhmineen on tehnyt esityksen, jota on hyvin vaikea kuvailla. Tästä syystä
perinteisen esittelytekstin sijaan saat tutustua esityksen rekvisiittaluetteloon.
Esityksessä käytettävä rekvisiitta:
leikkilaiva, isän raamattu, kotiavain, valkoinen lakana, leikkilentokone, silmälasit,
muistiinpanovälineet, leikkiauto, 3 x fantomimialaiset asut, kuittausvälineet, seteleitä,
ravintolan tuolit, nimellistä ruokaa, lelulimusiini, kultainen tornidildo,
avaruusolennontunnistuslaite, valtaistuin, kokaiinia, venuslaisen vaaleanpunainen asu,
pilli, köysi, 3 lakanaa, 1–3 kazoota, Elina Kilkku -asu Jumalalle, ryöstösaalis, kivi, pyykkejä
ja raskausvatsa.
Tervetuloa katsomaan, mitä näillä tavaroilla tehdään, miten hirveä paikka on Fantomimia ja
miten ihmeellisen osuvan kuvauksen meidän ajastamme Volter Kilpi osasi kirjoittaa 1940-
luvulla.
Alkuperäisteokset: Volter Kilpi ja Douglas Robinson
Dramatisointi, ohjaus ja suomennos: Elina Kilkku
Rooleissa: Heikki Herva, Jenni Kitti, Henna Tanskanen, Tuukka Vasama sekä Paula
Koivunen
Pukusuunnittelu ja rekvisiitta: Paula Koivunen
Kesto: n. 1 h 10 min (arvio)
Kiitokset: Teatteri Viirus, Q-teatteri, Saimaan teatteri, Suomen kansallisooppera, Teatteri Naamio ja Höyhen sekä Teatteri Takomo
Liput:
29,50 € peruslippu
26,50 € alennuslippu (S-etukortti, opiskelija, eläkeläinen, työtön)
23,50 € kirjallisuusyhdistyksen jäsen
Hanki liput TÄÄLTÄ!
Kuva: Elina Kilkku

Festivaaliklubi
2026-07-10 20:00 - 22:00 | Ainola Kustavi, Kivimaantie 24, Kustavi, 23360
OHJELMA MUUTTUNUT!
FESTIVAALIKLUBI: Open mic, runonlausuntaa & Sketsi-improShow
Festivaaliklubi järjestetään Kustavin uudessa ja upeassa ravintola Ainolassa perjantaina klo 20.00 alkaen!
Festivaaliklubin avaa avoin open mic -osuus, jossa kuka tahansa voi tulla lukemaan oman runonsa tai muun lyhyen tekstinsä. Tule jakamaan sanasi yleisölle tai saavu kuuntelemaan uusia ääniä rennossa ja kannustavassa tunnelmassa.
Esiintymisaika on enintään 5 minuuttia. Ilmoittautuminen tapahtuu paikan päällä klo 19.30 alkaen, ja mukaan mahtuu 4–5 esiintyjää ilmoittautumisjärjestyksessä. Open mic -osuuden juontaa Hilkka Oksama-Valtonen.
Iltaa jatkuu runoilija Daniil Kozlovin (alias Susinukke Kosola) tekstien äärellä, musiikin säestyksellä. Muusikkona toimii Samuel Teini.

Kuva: Daniil Kozlov, kuvaaja: Vitali Zverev
Runojen jälkeen Improvisaatioteatteri Snorkkeli tuo lavalle sketsi-improa:
Snorkkelin Sketsi-improShow rakentuu hetkessä syntyvistä kohtauksista, tarinoista ja lauluista, jotka ammentavat yleisön ehdotuksista.
Nopeat suunnanmuutokset, oivallukset ja yhdessä rakentuva rytmi tekevät esityksestä ainutkertaisen, juuri sille yleisölle syntyvän kokonaisuuden.
Esiintyjät: Harri Kailanto, Henry Pöyhiä ja muusikkona Samuel Teini

Kuva: Henry Pöyhiä & Harri Kailanto, kuvaaja Eetu Keränen
Improvisaatioteatteri Snorkkeli on yksi Suomen kokeneimmista improvisaatioteattereista. Vuodesta 1999 toiminut Snorkkeli tunnetaan vahvasta näyttelijäntyöstä, tarkasta läsnäolosta ja oivaltavasta huumorista.
Improvisaatioteatterissa esityksen sisältö syntyy vasta esityshetkellä ilman käsikirjoitusta. Kohtaukset rakentuvat näyttelijöiden vuorovaikutuksesta ja usein myös yleisön ehdotuksista, jolloin jokainen esitys on ainutkertainen.
Kuva: Eetu Keränen
VAPAA PÄÄSY!

Douglas Robinson: Aikojen läpi käännetty Gulliverin matka Fantomimian mantereelle
2026-07-11 10:00 - 11:00 | Tuulentupa, Tuulentuvantie 3, Kustavi, 23360
LUENTO: Douglas Robinson
Aikojen läpi käännetty Gulliverin matka Fantomimian mantereelle
Douglas Robinson kertoo, miten syntyi hänen kokeellinen englanninnoksensa Volter Kilven keskeneräisestä Gulliverin matka Fantomimian mantereelle -romaanista. Kilven teos liikkuu vuosien 1738 ja 1938 välillä, ja Robinsonin käännös tuo sen keskusteluun myös nykyhetken kanssa.
Robinson pohtii, millaista on kääntää tekstiä, joka leikkii ajalla, tekijyydellä ja kertojan äänellä. Miten rakentaa Swiftin ajan englanti? Miten jatkaa romaania siitä, mihin Kilpi jäi? Ja kuka oikeastaan puhuu, kun kääntäjä astuu tekijän paikalle?
Douglas Robinson on yhdysvaltalainen käännöstutkija ja emeritusprofessori, joka on tehnyt pitkän kansainvälisen uran käännöstieteen professorina Suomessa, Yhdysvalloissa ja Kiinassa. Hän on kansainvälisesti tunnettu kääntämisen teorian ja historian asiantuntija, jonka tutkimus käsittelee muun muassa kokeellista kääntämistä.
Volter Kilven lisäksi Robinson on kääntänyt englanniksi useita suomalaisen kirjallisuuden klassikoita, muun muassa Aleksis Kiven teoksia, tunnetuimpana Seitsemän veljestä (The Brothers Seven).
Vapaa pääsy!

Juha Hurme: Volter Kilpi kirjastomiehenä
2026-07-11 11:15 - 12:15 | Tuulentupa, Tuulentuvantie 3, Kustavi, 23360
Luento: Juha Hurme
Volter Kilpi kirjastomiehenä
Juha Hurmeen luento Volter Kilpi kirjastomiehenä perustuu Saini Laurikkalan teokseen ”Volter Kilpi kirjastomiehenä” (1948).
Luennossa Hurme kertoo Volter Kilvestä kirjastomiehenä.
Kuva: Anniina Mannila/Teos
Vapaa pääsy!

Kilpi Regatta
2026-07-11 12:00 - 14:00 | Peterzenin vierasvenesatama, Parattulan rantatie 16, Kustavi, 23360
Kilpi Regatta – Järjestäjä Kustavin talonpoikaispurjehtijat ry.
Kilven elinaikana saaristossa jokainen torppa ja tila omisti veneen tai useampia. Veneillä ansaittiin elanto kalastamalla ja käymällä kauppaa lähialueilla, vietiin eläimiä laitumille ja käytiin kirkolla. Kustavin Talonpoikaispurjehtijat ry:n järjestämä Kilpi Regatta kunnioittaa ja ylläpitää saaristolaiskulttuuria.
Volter Kilven ääneen lukua ja haitarimusiikkia laiturilla klo 12.00 -12.45
Kipparikokous 13.00 ja startti klo 14.00
Vapaa pääsy!
Kuva: Juha Erikkilä, Juha Karikoski

Albatrossin tarina
2026-07-11 14:00 - 14:40 | Tuulentuvan piha, Tuulentuvantie 3, Kustavi, 23360, Suomi
Yövieraat:
Albatrossin tarina
Juha Hurmeen ohjaama yleisön ikisuosikki tutulla paikallaan Kilpi-viikon ohjelmistossa, totta kai!
Albatrossin tarina löytyy Alastalon salissa-eepoksesta sisäkertomuksena. Kapteeni Härkäniemi kertoo sen rohkaisuksi pitäjän isännille ja kapteeneille, jotta nämä uskaltaisivat perustaa avoimen yhtiön ja rakentaa kolmimastoisen parkkilaivan Herman Alastalon suunnitelmien mukaan.
Härkäniemen propaganda onnistuu ja myönteinen parkkipäätös syntyy salissa. Ei ihme, sillä tarina Albatross-fregatista on mainio. Asiaan luonnollisesti kuuluvaan onnelliseen loppuun ja äkkirikastumiseen mennään suuren kärsimyksen ja hankalien mutkien kautta.
Albatrossin tarina onkin hatunnosto perisuomalaiselle hulluudelle ja itsepäisyydelle. Raa’an kapitalismin ylistykseksi tästä monikerroksisesta ja ironisesta komediasta ei onneksi ole.
Albatrossin tarina on Yövieraiden ensimmäinen Volter Kilpi-dramatisointi. Näytelmän kantaesitys valmistui kesällä 1995 tilaustyönä Turkuun museoalus Sigynille. Albatrossin tarinan menestys yllätti tekijät täydellisesti. Teatterin johtokunta kokoontui syksymmällä ja päätti, että Kilpi-dramatisointien työstämistä jatketaan epämääräiseen tulevaisuuteen asti.

Ohjaus ja dramatisointi – Juha Hurme
Musiikki – Perttu Suominen
Rooleissa
Vaasan Ville – Matti Hakulinen
Närpiön Kalle – Mika Piispa
Kleofas – Heikki Herva
Muusikko: Perttu Suominen
Kesto: n. 40 minuuttia.

Liput:
29,50 € peruslippu
26,50 € alennuslippu (S-etukortti, opiskelija, eläkeläinen, työtön)
23,50 € kirjallisuusyhdistyksen jäsen
Hanki liput TÄÄLTÄ!
HUOM! Tuulentuvan oma pysäköintialue on esityksen aikana suljettu yleisöpysäköinniltä. Poikkeuksena ovat liikuntarajoitteisten katsojien kuljetukset esitysalueen läheisyyteen.
Kuva: Ilona Anttila

TosiSatu
2026-07-11 15:00 - 15:40 | Kustavin kunnantalo, Asetie 2, Kustavi, 23360
Improvisaatioteatteri Snorkkeli:
TosiSatu
TosiSatu on lastenteatteriesitys, jossa tarinasta ja sen juonenkäänteistä päättävät lapset.
Luvassa on yllätyksellinen ja aktiivinen teatterituokio pienten tarinankertojien kanssa! Lapset pääsevät vaikuttamaan yhdessä ideoidun tarinan kulkuun käännekohdissa, jotka ovat tarinan kannalta olennaisia.
Tarina luodaan aidosti lasten päätösten mukaan ennalta suunnittelematta.
Lähde yhdessä Snorkkelin esiintyjien kanssa rakentamaan esitys, jossa voidaan seikkailla kuussa, maassa tai missä vaan!
Kesto: 30-40min.
Näyttelijät: Harri Kailanto ja Henry Pöyhiä
Muusikko: Samuel Teini
TosiSatu on valittu Lasten Pirkkasten kiertäväksi esitykseksi vuonna 2024.
Kuva: Eetu Keränen
Yhteistyössä: Kustavin kunta
VAPAA PÄÄSY!

Gulliver Fantomimian mantereella
2026-07-11 16:00 - 17:10 | Tuulentuvan piha, Tuulentuvantie 3, Kustavi, 23360, Suomi
Elina Kilkku & työryhmä:
Gulliver Fantomimian mantereella
Kesän 2026 uutuusnäytelmä on huima, humoristinen ja holtiton seikkailu pohjoisen
napapyörteen läpi ja aikojen halki. Se on myös häkellyttävän ajankohtainen satiiri, joka
perustuu Volter Kilven teokseen Gulliverin matka Fantomimian mantereelle (1944) sekä
amerikkalaisen Douglas Robinsonin teokseen Gulliver’s Voyage to Phantomimia (2020).
Douglas Robinson nimittäin paitsi käänsi Kilven keskeneräiseksi jääneen teoksen
englanniksi, myös kirjoitti sen loppuun. Näiden kahden kirjan pohjalta taiteellinen johtaja
Elina Kilkku työryhmineen on tehnyt esityksen, jota on hyvin vaikea kuvailla. Tästä syystä
perinteisen esittelytekstin sijaan saat tutustua esityksen rekvisiittaluetteloon.
Esityksessä käytettävä rekvisiitta:
leikkilaiva, isän raamattu, kotiavain, valkoinen lakana, leikkilentokone, silmälasit,
muistiinpanovälineet, leikkiauto, 3 x fantomimialaiset asut, kuittausvälineet, seteleitä,
ravintolan tuolit, nimellistä ruokaa, lelulimusiini, kultainen tornidildo,
avaruusolennontunnistuslaite, valtaistuin, kokaiinia, venuslaisen vaaleanpunainen asu,
pilli, köysi, 3 lakanaa, 1–3 kazoota, Elina Kilkku -asu Jumalalle, ryöstösaalis, kivi, pyykkejä
ja raskausvatsa.
Tervetuloa katsomaan, mitä näillä tavaroilla tehdään, miten hirveä paikka on Fantomimia ja
miten ihmeellisen osuvan kuvauksen meidän ajastamme Volter Kilpi osasi kirjoittaa 1940-
luvulla.
Alkuperäisteokset: Volter Kilpi ja Douglas Robinson
Dramatisointi, ohjaus ja suomennos: Elina Kilkku
Rooleissa: Heikki Herva, Jenni Kitti, Henna Tanskanen, Tuukka Vasama sekä Paula
Koivunen
Pukusuunnittelu ja rekvisiitta: Paula Koivunen
Kesto: n. 1 h 10 min (arvio)
Kiitokset: Teatteri Viirus, Q-teatteri, Saimaan teatteri, Suomen kansallisooppera, Teatteri Naamio ja Höyhen sekä Teatteri Takomo

Liput:
29,50 € peruslippu
26,50 € alennuslippu (S-etukortti, opiskelija, eläkeläinen, työtön)
23,50 € kirjallisuusyhdistyksen jäsen
Hanki liput TÄÄLTÄ!
HUOM! Tuulentuvan oma pysäköintialue on esityksen aikana suljettu yleisöpysäköinniltä. Poikkeuksena ovat liikuntarajoitteisten katsojien kuljetukset esitysalueen läheisyyteen.
Kuva: Elina Kilkku

Pieniä hetkiä joissa elimme
2026-07-11 18:00 - 20:00 | Tuulentupa, Tuulentuvantie 3, Kustavi, 23360
Saimaan Teatteri:
Pieniä hetkiä joissa elimme
– haikean karvas komedia
Ylistetty ja Suomi-palkittu Saimaan Teatteri saapuu Kustaviin!
Tavanomaisesti Saimaata laivalla kiertävä Saimaan Teatteri on valloittanut sydämiä vuodesta 2014 lähtien. Pieniä hetkiä joissa elimme saavutti kesällä 2025 suuren suosion, ja palaa nyt näyttämöille ympäri Suomen! Tätä et halua missata!
”Pieniä hetkiä, joissa elimme on hullu, nerokas, naurattava ja koskettava taidonnäyte” (Riitta-Leena Lempinen Vesa, Itä-Savo)
Mummo on viihtynyt harvinaisen pitkään Saimaan sukumökillä epämääräisessä seurassa. Muu perhe päättää lähteä veneitse tapaamaan suvun matriarkkaa ja tarkastamaan tämän voinnin. Tämä pieni kesäinen retki saa elämää suuremmat mittasuhteet ja rentouttava vesireitti osoittautuu mutkaisemmaksi kuin osattiin odottaa. Saimaa eksyttää kulkijat ja kommelluksia aiheuttavat muun muassa erilaiset oravanpyörästä hypänneet omaehtoiselle pidennetylle lomalle jääneet kesämatkaajat. Rauhallisissa hetkissä pohditaan helposti ohimenevien hetkien merkitystä, sitä miten suurimmat muistot eletystä elämästä liittyvät monesti kovin pieniin asioihin.
Miten nivouvat yhteen kaupunginjohtajan antama salainen tehtävä ja Saimaan kesämatkailu tai työuupumus ja kapinallinen mummo? Toteutuuko mummon viimeinen toive? Esitys yhdistelee Saimaan Teatterille ominaiseen tapaan ronskia huumoria ja absurdeja elementtejä, syvempää merkitystä unohtamatta.
Käsikirjoitus: Juho Keränen
Ohjaus: Janne Pellinen
Näyttämöllä: Wilhelm Grotenfelt, Juho Keränen, Paavo Kääriäinen, Janna Räsänen
Tuottaja: Tinni Torikka ja Wilhelm Grotenfelt
Äänisuunnittelu: Jani Orbinski
Skenografia ja valosuunnittelu: Ada Halonen
Pukusuunnittelu: Paula Koivunen
Yhteiskuntatieteilijä: Sanna Ryynänen
Kesto: 2 h, sis. väliajan.
Liput:
33 € peruslippu
29,50 € alennuslippu (S-etukortti, opiskelija, eläkeläinen, työtön)
26,50 € kirjallisuusyhdistyksen jäsen
Hanki liput TÄÄLTÄ!

Kuva: Ada Halonen
Lisätietoa teatterista ja kiertueesta löydät siuvuilta www.saimaanteatteri.fi
